Ως Δαμέ ος 
6ΑρπΠιαἴι 1047. 


ΑΝΑΚΟΙΝΩΣΗ 6/4/21 


Οι κινητοποιήσεις του Ως Δαμέ και η κοινωνική νομιμοποίηση που αυτές αποκτούν 
στον δρόμο και στην κοινή γνώµη (βλ. πρόσφατη δημοσκόπηση ΡΙΚ), ήταν λογικό να 
οδηγήσουν στην πολεμική που βιώνουμε το τελευταίο Ἰ0ήμερο. Αρχικά µέσω των 
κομμάτων του [ακρο]δεξιού τόξου, έπειτα από την κυβέρνηση και τον ίδιο τον Πρόεδρο 
της Δημοκρατίας. 

Η στάση αυτή των κρατούντων την εξουσία οδήγησε και σε σειρά δημοσιευμάτων τα 
οποία δεν θέλουµε να σχολιάσουµε, οφείλουµε όµως να ξεκαθαρίσουµε κάποια 
πράγματα. 

Ουδέποτε αποκρύψαμµε τις πολιτικές ιδεολογίες µας. Εξ αρχής δηλώναμµε πως οι οµάδες 
που απαρτίζουν το συντονιστικό µας κινούνται στον αντιεξουσιαστικό χώρο, στην 
εξωκοινοβουλευτική Αριστερά και τη ριζοσπαστική οικολογία. Αγωνιζόµμαστε εδώ και 
χρόνια για επανένωση, προστασία της φυσικής και πολιτιστικής κληρονομιάς, 
δικαιώµατα προσφύγων, μεταναστίρι)ών και γυναικών και ενάντια στην διαφθορά και 
τον αυταρχισµό. 


Απόγτις 13/2, το Ως Δαμέ έθεσε στη δηµόσια σφαίρα πέντε αιτήµατα, στα οποία 
προστέθηκε η απόσυρση του Αίαντα, λόγω της αστυνομικής βαρβαρότητας που 
αντιµετωπίσαµε στην πρώτη µας κινητοποίηση. Μια από τις κατηγορίες που µας 
προσάπτουν είναι ότι τα αιτήµατα αυτά δεν συνδέονται. Ουδέν βολικότερον για την 
εξουσία, από το να µας πείσει ότι η διχοτόμηση δεν συνδέεται µετη διαφθορά, ο 
αυταρχισµός µε τη µεταναστευτική διαχείριση, η καταστροφή του φυσικού 
περιβάλλοντος µε την µπίζνα των διαβατηρίων, οι κοινωνικές ανισότητες µε την 
υποχρηµατοδότηση των δημόσιων νοσηλευτηρίων. Όπως έχουµε επανειλημμένα 
εξηγήσει, για εµάς υπάρχει ένα ξεκάθαρο νήµα που ενώνει αυτές τις θεματικές. 


Αντιμετωπίζουµε έναν ΠτΔ που συζήτησε πίσω από κλειστές πόρτες (και έκανε 
δηµόσιες τοποθετήσεις στις οποίες έστρωνε το χαλί για) λύση δύο κρατών. Και ένα 
κυβερνών κόµµα του οποίου ο αναπληρωτής πρόεδρος αποδέχεται την διχοτόμηση 
«εκτων πραγμάτων», ενώ ο αντιπρόεδρός του περηφανευόταν πριν λίγες µέρες ότι 
κατέθεσε στεφάνι στο άγαλµα του Γρίβα, διεκδικώντας κομματική αποκλειστικότητα. 
Και έχουµε να κάνουμε µε άλλους/ες που απορρίπτουν (ανοικτά ή όχι τόσο ανοικτά) τη 
λύση διζωνικής δικοινοτικής ομοσπονδίας µε πολιτική ισότητα, μιλώντας για «Ελλάδες 
του νότου», µε κόμματα που παρέχουν στήριξη στο καθεστώς της διαφθοράς µετο 
αζηµίωτο και µε «συµέες» που συμμετέχουν σε ψηφοδέλτια-σούπερμαρκετ. 


Ορισμένοι δηµοσιογράφοι/αρθρογράφοι εξακολουθούν να αναμασούν τις φωνασκίες 
που προέκυψαν από την αναφορά µας σε «κυβέρνηση στον νότο», χωρίς καν να 
αναφέρουν το υπόλοιπο της πρότασης, όπου βρίσκεται και το ζουμί. Ότι δηλαδή «η 
κυβέρνηση στον νότο εργαλειοποίησε την πανδημία για να βάλει την Κύπρο σε πορεία 
οριστικής διχοτόµησης». Προς όσους/ες διερωτούνται λοιπόν κακοπροαίρετα αν η 
αναφορά µας σε κυβέρνηση στον νότο, συνεπάγεται και την ύπαρξη αντίστοιχης 
κυβέρνησης στον βορρά, απαντούµε κοφτά «όχι». Οι κατηγορίες από τους θιασώτες 
του στάτους κβο πως είμαστε υποστηρικτές των δύο κρατών µόνο ως αστείες μπορούν 
να εκληφθούν. 


«Η κυβέρνηση στον νότο» υπεδείκνυε ακριβώς µια ντε φάκτο κατάσταση, η οποία 
θεωρούμε πως δεν πρέπει να παγιωθεί, ούτε να θεµελειωθεί συνταγματικά. Οφείλουµε 
άρα να την υποδεικνύουµε ως µια ανεπιθύμητη πραγματικότητα. Όποιοι/ες 
ενδιαφέρονται για λύση του Κυπριακού και επανένωση να στρέψουν τα βλέμματα προς 
τους εκθιαστές των διαχωριστικών γραμμών, προς το συνάφι των υπαιτίων της 
Κυπριακής τραγωδίας, προς ὀσους/ες δεν έχουν επαφή, και ούτε επιθυμούν να έχουν 
στο μέλλον σχέση, µε Τουρκοκύπριους/ες. Αυτοί που έχουν να λογοδοτήσουν είναι όσοι 
συνειδητά αλλά συγκεκαλυμµένα προάγουν τη διχοτόμηση και εγκαταλείπουν την τ/κ 
κοινότητα και το βόρειο µέρος της Κύπρου στην Τουρκία, αρνούμενοι να αντικρύσουν 
το µέλλον αυτού του τόπου στη βάση της διακοινοτικής συνεργασίας, της ειρηνικής 
συμβίωσης και της επανένωσης. 


Για εµάς, η σύνδεση διαφθοράς και πορείας προς τη διχοτόμηση είναι ξεκάθαρη και 
είναι κάτι το οποίο επαναλαμβάνουµε εδώ και ένα χρόνο, µε αποκορύφωματο 
σλόγκαν «ΔΙΑΦΘΟΡΑ ΚΑΙ ΔΙΧΟΤΟΜΗΣΗ ΠΑΝΕ ΧΕΡΙ-ΧΕΡΙ» που ήταν απο τα κεντρικά 
πανό των οµάδων µας στις κινητοποιήσεις µετά την δημοσίευση των Ογργως Ρᾶρεις 
από το ΑΙ /αζεεα. Διόλου τυχαία, οι ίδιοι που φώναζαν τότε για φιλοτουρκική 
προπαγάνδα του Αἱ /άζεεγα, είναι αυτοί που επικρίνουν το Ως Δαμέ. 


Επί της ουσίας, ουδείς/ουδεµία πείθεται γιατις προθέσεις κυβέρνησης και κομμάτων 
από αυτού του είδους τις επιθέσεις και επιφανειακές κριτικές. Πίσω απ’ αυτές κρύβεται 
η απουσία απάντησης σε όσα τους καταλογίζουµε τόσο εμείς ὡς κίνηµα όσο και ένα 
τεράστιο µέρος της κοινωνίας που ασφυκτιά. Εξου και βάσει δημοσκοπήσεων η 
δημοτικότητα της κυβέρνησης έχει καταρρακωθεί. Δεν µας είπαν τίποτα για το ότι 
άφησαν ανοχύρωτα τα νοσοκομεία και τα σχολεία, ούτε για το ότιτην κρίση της 
πανδηµίας θα κληθούν ξανά να την πληρώσουν οι φτωχοί και µικροµεσαίοι. Ακόμα δεν 
έχουν λογοδοτήσει στην κοινωνία για τα όσα ζήσαμε στις 13 του Φλεβάρη, ούτε βρήκαν 
το θάρρος να απολογηθούν στην Αναστασία και όσους άλλους τραυματίστηκαν από 
την Αστυνομία. Τα µιντιακά θεάµατα όµως δεν πρόκειται να καλύψουν τη σήψη και τη 
διαπλοκή που έχουν πλέον εκτεθεί σε κοινή θέα. 


Το Ως Δαμέθα συνεχίσει να θέτει στον δημόσιο διάλογο καίρια ζητήµατα που 
απασχολούν την κοινωνία, απευθυνόµενο σε δεκάδες χιλιάδες σκεπτόµενους πολίτες 
που έχουν μπουχτίσει µε τον κρατικό αυταρχισµό, τη μεγέθυνση του χάσµατος μεταξύ 
πλουσιότερων και φτωχότερων, τον σεξισµό και την πατριαρχία, τον ρατσισμό και τις 
διακρίσεις, τη λεηλασία φυσικής και πολιτιστικής κληρονομιάς, τη διαφθορά και την 
πορεία προς την οριστική διχοτόμηση. Οι προσπάθειες της κυβέρνησης, των πλείστων 
κομμάτων και ορισμένων ΜΜΕ να αποπροσανατολίσουν, μιλώντας για «κρυμμένες 
ταυτότητες και κρυφές ατζέντες», είναι µάταιες. 


Είναι ενδεικτική η αντίδραση του κόσμου µέσα στα κοινωνικά δίκτυα ενάντια στη 
λάσπη που ρίχνει το κατεστημένο. Είναι επίσης συγκινητικό το κύμα αλληλεγγύης που 
σηκώθηκε για να προασπιστεί το Ως Δαμέ µπροστά στην χυδαία επίθεση που διεθύνει 
εναντίον µας το προεδρικό. Ο φόβος έσπασε, η κοινωνία αντιδρά για τα δίκαια της και 
δεν µασά αυτά τα παραμύθια. 


Ραντεβού ξανά στους δρόμους σύντομα. 


Οι µέρες της αφθονίας τους είναι μετρημένες. 
βωςδαμε 


